……… (sz) napirend

**E L Ő T E R J E S Z T É S**

a Képviselő-testület 2023. április 27-i rendes ülésére

**Tárgy:** Javaslat a II. Kerület Kártyáról szóló Budapest Főváros II. Kerületi Önkormányzat Képviselő-testületének 8/2010. (III. 30.) önkormányzati rendelet módosítására

**Készítette:** …………………………..

Harján Dávid

vezérigazgató

II. Kerületi Városfejlesztő Zrt. s.k.

**Egyeztetve:** …………………………

Annus Béláné

gazdasági igazgató

**Látta:** …………………………

dr. Szalai Tibor

jegyző

……………………….

 dr. Silye Tamás

 jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

Kerületünk számos hagyományt ápol, amelyek erősítik a közösségi összetartozást, és szoros szálakkal fűznek bennünket lakóhelyünkhöz. Ezt a kötődést kívánta erősíteni a 2010-ben indult és nagy sikernek örvendő Kerület Kártya programunk is. A II. Kerület Kártya és az Ifjúsági II. Kerület Kártya kedvezményeket kínál a kerület lakosainak, tanulóinak, és önkormányzati intézmények és társaságok dolgozóinak a csatlakozó üzletekben és intézményekben. Egy olyan folyamatosan bővülő kedvezményrendszer igénybe vételét lehetővé tevő elektronikus kártyáról van szó, amely a jogosultsággal rendelkező kártyabirtokosok számára jellemzően 5-15 % közötti kedvezményes vásárlási lehetőséget biztosít a rendszerhez csatlakozott partnerek elfogadóhelyein. A II. Kerület Kártyáról a Budapest Főváros II. Kerületi Önkormányzat Képviselő-testületének 8/2010. (III. 30.) önkormányzati rendelete rendelkezik.

A Kerület Kártya program alapszolgáltatásait külön szolgáltatásokkal szeretnénk kiegészíteni annak érdekében, hogy azt még vonzóbbá tegyük, tovább erősítve ezzel a lakosok kerületi kötődését. A kerékpáros közlekedés ösztönzése, a kerületi lakosok kerékpár tárolási lehetőségeinek bővítése érdekében új programként indul a közösségi kerékpár-tárolási szolgáltatás, amelyet a Kerület Kártya program rendszergazdai feladatokat ellátó, az Önkormányzat 100%-os tulajdonában álló II. Kerületi Városfejlesztő Zrt. közreműködésével tervezünk megvalósítani. A kerékpár-tárolási szolgáltatást a Kerület Kártya használatával lehet majd igénybe venni.

Az új szolgáltatás bevezetéséhez a 8/2010. (III. 30.) önkormányzati rendelet módosítása szükséges, mivel a Kerület Kártyához olyan új szolgáltatás kerül hozzárendelésre, amelyet az elfogadó partnernek nem minősülő II. Kerületi Városfejlesztő Zrt. fog nyújtani a vele szerződést kötő kerékpárbirtokosok részére. A hatályos rendelet 3. § f) és g) pontja határozza meg a Kerület Kártya programban résztvevő elfogadó partnerek és elfogadó helyek fogalmát. E szerint „*3. § f) elfogadó partner: a Rendszergazda azon partnere, amely a Kártyára kedvezmény(eke)t biztosít és a Rendszergazdával jelen rendeletben foglaltak szerinti szerződést köt, g) elfogadó hely: az Elfogadó Partner regisztrációja alapján a Rendszergazda által megjelölt, a Kártyát elfogadni jogosult és köteles hely (kereskedelmi, szolgáltató egység). A* javaslatban az elfogadó partnerként és elfogadó helyként a rendszergazda is feltüntetésre kerül.

A rendelet hatályos 5. § (5) bekezdése a Kerület Kártyához kapcsolódó adatok nyilvántartásáról rendelkezik a következők szerint: *„5. § (5) Az igénylő tudomásul veszi, és külön írásbeli nyilatkozatában hozzájárul, hogy a Rendszergazda személyazonosító adatairól nyilvántartást vezessen. A nyilvántartásban vezetett adatok más célra nem használhatók fel.*

*A nyilvántartás tartalmazza:*

*a) jogosult természetes személyazonosító adatait,*

*b) a Kártya érvényességének kezdő és befejező időpontját,*

*c) a Kártya sorszámát.”*

Az adatkezeléshez való hozzájárulás rendeletben történő szabályozása nem indokolt, mivel a Kártya igénylése során az adatkezelés jogalapja a GDPR 6. cikk (1) a) pontja alapján az érintett hozzájárulása, amely a Kerület Kártya igénylés feltétele.

A hatályos rendelet 6. § (1) bekezdése szerint „*A II. Kerület Kártya a kiadás időpontjától számított 4 évig érvényes. Az Ifjúsági II. Kerület Kártya első kiadás esetén a kiállítás évét követő negyedik év december 31-éig, meghosszabbítás esetén a lejárat évét követő 4. év december 31-éig érvényes. Elveszett, megrongálódott Kártya pótlása esetén a pótolt Kártya érvényessége az eredeti Kártya érvényességével egyezik meg. Ezt követően a Kártyát 4 évente érvényesíttetni kell a nyilvántartás adatainak megerősítésével.”*

A költségek csökkentése érdekében a II. Kerület Kártya érvényességi idejének meghosszabbítását javasoljuk 4 évről 6 évre. Az Ifjúsági II. Kerület Kártya érvényességi ideje változatlanul 4 év marad. A II. Kerület Kártya érvényességi ideje a kiállított névre szóló II. Kerület Kártyákon feltüntetésre került, ezért csak a módosító rendelet hatályba lépését követően kiállított II. Kerület Kártyák vonatkozásában indokolt az új meghosszabbított érvényességi időt bevezetni.

A rendszergazda a Kerület Kártyához kapcsolódó szolgáltatások nyújtását a kártyabirtokosok részére külön szerződés alapján, abban foglalt feltétek szerint fogja nyújtani, ezért a rendelet 7. §-a a következő új rendelkezéssel egészül ki. *„(1a) A kártyabirtokos a Rendszergazda által nyújtott külön szolgáltatások igénybevételére a Rendszergazda és a kártyabirtokos között megkötésre kerülő külön szerződés rendelkezései szerint jogosult.”*.

Kérem a Tisztelt Képviselő-testületet az előterjesztés megtárgyalására és az alábbi módosító önkormányzati rendelet elfogadására!

A rendelet elfogadásához minősített többségű szavazati arány szükséges.

**Budapest, 2023. április 17.**

 **dr. Varga Előd Bendegúz**

 Alpolgármester

Budapest Főváros II. Kerületi Önkormányzat Képviselő-testületének

…../2023.(……) önkormányzati rendelete a II. Kerület Kártyáról szóló 8/2010.(III. 30.) önkormányzati rendeletének módosításáról

|  |  |
| --- | --- |
| Jelenlegi szabályozás | Javasolt módosítás |
| Rendelet 3. § f)-g) pontja:*f)* elfogadó partner: a Rendszergazda azon partnere, amely a Kártyára kedvezmény(eke)t biztosít és a Rendszergazdával jelen rendeletben foglaltak szerinti szerződést köt,*g)* elfogadó hely: az Elfogadó Partner regisztrációja alapján a Rendszergazda által megjelölt, a Kártyát elfogadni jogosult és köteles hely (kereskedelmi, szolgáltató egység), | Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:**1. §**A II. Kerület Kártyáról szóló 8/2010. (III. 30.) önkormányzati rendelet 3. § f) és g) pontja helyébe a következő rendelkezések lépnek:*(E rendelet alkalmazásában)*„*f)* elfogadó partner: a Rendszergazda, valamint a Rendszergazda azon partnere, amely a Kártyára kedvezmény(eke)t biztosít és a Rendszergazdával jelen rendeletben foglaltak szerinti szerződést köt,*g)* elfogadó hely: a Rendszergazda, valamint az Elfogadó Partner regisztrációja alapján a Rendszergazda által megjelölt, a Kártyát elfogadni jogosult és köteles hely (kereskedelmi, szolgáltató egység),” |
| Rendelet 6. § (1) bekezdése:(1) A II. Kerület Kártya a kiadás időpontjától számított 4 évig érvényes. Az Ifjúsági II. Kerület Kártya első kiadás esetén a kiállítás évét követő negyedik év december 31-éig, meghosszabbítás esetén a lejárat évét követő 4. év december 31-éig érvényes. Elveszett, megrongálódott Kártya pótlása esetén a pótolt Kártya érvényessége az eredeti Kártya érvényességével egyezik meg. Ezt követően a Kártyát 4 évente érvényesíttetni kell a nyilvántartás adatainak megerősítésével. | **2. §**A II. Kerület Kártyáról szóló 8/2010. (III. 30.) önkormányzati rendelet 6. § (1) bekezdése helyébe a következő rendelkezés lép:„(1) A 2023. május 1. napját követően kiadott II. Kerület Kártya a kiadás időpontjától számított 6 évig, az azt megelőzően kiadott II. Kerület Kártya a kiadás időpontjától számított 4 évig érvényes. Az Ifjúsági II. Kerület Kártya első kiadás esetén a kiállítás évét követő negyedik év december 31-éig, meghosszabbítás esetén a lejárat évét követő 4. év december 31-éig érvényes. Elveszett, megrongálódott Kártya pótlása esetén a pótolt Kártya érvényessége az eredeti Kártya érvényességével egyezik meg.” |
|  | **3. §**A II. Kerület Kártyáról szóló 8/2010. (III. 30.) önkormányzati rendelet 7. §-a a következő (1a) bekezdéssel egészül ki:*„(1a) A kártyabirtokos a Rendszergazda által nyújtott külön szolgáltatások igénybevételére a Rendszergazda és a kártyabirtokos között megkötésre kerülő külön szerződés rendelkezései szerint jogosult.”* |
| Rendelet 5. § (5) bekezdése:(5) Az igénylő tudomásul veszi, és külön írásbeli nyilatkozatában hozzájárul, hogy a Rendszergazda személyazonosító adatairól nyilvántartást vezessen. A nyilvántartásban vezetett adatok más célra nem használhatók fel.A nyilvántartás tartalmazza:a) jogosult természetes személyazonosító adatait,b) a Kártya érvényességének kezdő és befejező időpontját,c) a Kártya sorszámát. | **4. §**Hatályát veszti a II. Kerület Kártyáról szóló 8/2010. (III. 30.) önkormányzati rendelet 5. § (5) bekezdése. |
|  | **5. §**Ez a rendelet a kihirdetését követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a II. Kerület Kártyáról szóló 8/2010. (III. 30.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A II. Kerület Kártyáról szóló 8/2010. (III. 30.) önkormányzati rendelet 3. § f) és g) pontja helyébe a következő rendelkezések lépnek:

*(E rendelet alkalmazásában)*

„*f)* elfogadó partner: a Rendszergazda, valamint a Rendszergazda azon partnere, amely a Kártyára kedvezmény(eke)t biztosít és a Rendszergazdával jelen rendeletben foglaltak szerinti szerződést köt,

*g)* elfogadó hely: a Rendszergazda, valamint az Elfogadó Partner regisztrációja alapján a Rendszergazda által megjelölt, a Kártyát elfogadni jogosult és köteles hely (kereskedelmi, szolgáltató egység),”

**2. §**

A II. Kerület Kártyáról szóló 8/2010. (III. 30.) önkormányzati rendelet 6. § (1) bekezdése helyébe a következő rendelkezés lép:

„(1) A 2023. május 1. napját követően kiadott II. Kerület Kártya a kiadás időpontjától számított 6 évig, az azt megelőzően kiadott II. Kerület Kártya a kiadás időpontjától számított 4 évig érvényes. Az Ifjúsági II. Kerület Kártya első kiadás esetén a kiállítás évét követő negyedik év december 31-éig, meghosszabbítás esetén a lejárat évét követő 4. év december 31-éig érvényes. Elveszett, megrongálódott Kártya pótlása esetén a pótolt Kártya érvényessége az eredeti Kártya érvényességével egyezik meg.”

**3. §**

A II. Kerület Kártyáról szóló 8/2010. (III. 30.) önkormányzati rendelet 7. §-a a következő (1a) bekezdéssel egészül ki:

„(1a) A kártyabirtokos a Rendszergazda által nyújtott külön szolgáltatások igénybevételére a Rendszergazda és a kártyabirtokos között megkötésre kerülő külön szerződés rendelkezései szerint jogosult.”

**4. §**

Hatályát veszti a II. Kerület Kártyáról szóló 8/2010. (III. 30.) önkormányzati rendelet 5. § (5) bekezdése.

**5. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

Általános indokolás

Budapest Főváros II. Kerületi Önkormányzat a Kerület Kártya Program keretében biztosítani kívánja, hogy a kártyabirtokosok az elfogadó partnerek mellett, a rendszergazdai feladatot ellátó, az Önkormányzat 100%-os tulajdonában álló gazdasági társaság által nyújtott szolgáltatásokat is igénybe tudják venni, ezzel egyidejűleg szükségessé vált a II. Kerület Kártyáról szóló rendelet módosítása.

Részletes indokolás

**Az 1. §-hoz**

Elfogadó partnerként és elfogadó helyként a rendszergazda is feltüntetésre került.

**A 2. §-hoz**

A költségek csökkentése érdekében a II. Kerület Kártya érvényességi idejének meghosszabbítása indokolt 4 évről 6 évre. A módosítás csak a 2023. május 1. után kiadott kártyákat érintené, mert a korábban kiadott Kártyákon az érvényességi idő lejárta is feltüntetésre került. Az Ifjúsági II. Kerület Kártya érvényességi ideje változatlanul 4 év marad.

**A 3. §-hoz**

A rendszergazda által a II. Kerület Kártyához kapcsolódó szolgáltatások nyújtása a kártyabirtokosok részére külön szerződés alapján, abban foglalt feltételek szerint fog történni.

**A 4. §-hoz**

Az adatkezeléshez való hozzájárulás rendeletben történő szabályozása nem indokolt, mivel a Kártya igénylése során az adatkezelés jogalapja a GDPR 6. cikk (1) bekezdés a) pontja alapján az érintett hozzájárulása.

**Az 5. §-hoz**

Hatályba léptető és hatályon kívül helyező rendelkezéseket tartalmaz.